Totto Osvold

Werner «Totto» Osvold (født 21. juni 1941, død 3. juni 2023) var en norsk programleder i NRK - radio, kjent blant annet fra Nitimen og Søndagsposten.

Bakgrunn 
Osvold var cand.mag. fra Universitetet i Oslo med fagkretsen historie, kunsthistorie og pedagogikk. Som ung medvirket Osvold til flere revyoppsetninger i Ålesund.

Virke 
Han arbeidet i NRK fra 1965 til 2006, det meste av tiden i underholdningsavdelingen/radio, hvor han var programredaktør fra 1986 til 1990. Han var også sjef for underholdningsredaksjonen i fjernsynet 1990-1992. 

Sammen med Bjørn Sand – som spilte rollen som Stutum – vant han Spellemannprisen 1973 i åpen klasse for albumet Stutum Speaking. Han ga også ut en plate sammen med Harald Heide-Steen jr. og Odd Børretzen. Osvald var journalisten som intervjuet Heide-Steen i sketsjen «Russisk ubåtkaptein».

Han var gift med Sissel Benneche Osvold. Deres datter Katja Benneche Osvold medvirket i punkrockbandet Life… But How To Live It?

Referanser

Eksterne lenker 
 Totto Osvold - Store norske leksikon
 Sissel og Totto Osvold fotografert i 1966, Oslo Museum

NRK-journalister
Programledere for NRK
Norske komikere
Vinnere av Spellemannprisen
Personer fra Ålesund kommune
Programredaktører for NRK